|  |  |
| --- | --- |
| **Наслов** | **Мајка са *Covid* инфекцијом и препоруке за дојење** |
| **Увод** | **Вирус који изазива Covid 19 до данас није нађен у млеку ниједне мајке са суспектном или потврђеном инфекцијом,** **а за сада не постоје докази да се вирус преноси дојењем.** |
| **Текст** | Доказано је да дојење/исхрана мајчиним млеком смањује морталитет новорођенчади, одојчади и деце и доживотно утиче на имунитет. У епидемијама и свим природним катастрофама то је најважнији природни ресурс за исхрану новорођенчади и одојчади.  **Препорука је да Covid позитивна мајка са лакшом клиничком сликом настави негу и дојење детета уз придржавање одређених хигијенских мера:**   1. Просторија се проветрава на свака 2 сата у трајању од 10 минута 2. Редовно се чисте и дезинфикују површине које додирује 3. Чиста маска се ставља преко носа и уста током неге и подоја детета. Маска се мења на свака 2 сата и чим постане влажна. Приликом скидања маске не треба додиривати део који је био уз лице. Употребљена маска се баца и не сме поново да се користи. Након стављања маске је обавезно прање руку. 4. Руке пере водом и сапуном у трајању од 20 секунди пре сваког контакта са дететом 5. Није потребно прати груди пре и после подоја. Довољно је одржавати хигијену тела редовним туширањем и честим променама спаваћице. Ако су приликом кашља груди биле изложене секретима обавезно их опрати сапуном и водом. 6. Ако је инфицирана мајка без респираторне симптоматологије, а беба је у истој соби, потребно је да дечји креветац удаљи 2 м од свог кревета и постави параван 7. Ако мајка кашље или кија, пожељно је да не буде у истој соби са дететом. Неговатељ детета, при уласку у собу код породиље, треба да има заштитну маску. 8. Инфицирана мајка треба да кашље или кија у папирну марамицу коју ће одмах бацити у канту са затвореним поклопцем. Након тога је обавезно прање руку водом и сапуном у трајању од 20 секунди   **Ако се мајка не осећа довољно добро да доји дете (малаксала, блаже респираторне тегобе, температура до 38,5 C) треба јој помоћи да се измлаза, како би се новорођенче хранило њеним млеком. Кад се клиничко стање опорави може да настави са дојењем.** Измлазање такође захтева од мајке придржавање одређених хигијенских мера.   1. Чиста маска се ставља преко носа и уста 2. Руке пере водом и сапуном у трајању од 20 секунди пре сваког измлазања 3. Измлазање опраном и стерилисаном пумпицом има предност у односу на ручно измлазање, јер је мања могућност контаминације млека   **Ако је мајка лошег клиничког стања, негу преузима здрав члан породице а новорођенче се храни адаптираном млечном формулом. Ако мајка након опоравка жели да доји, треба јој помоћи са релактацијом.** |
| **Предлог слике или видеа** | Видео демонстрација хигијенских мера које треба да спроводи инфицирана мајка приликом неге детета |
| **Tagovi** | 1.месец, 2. месец, 3-4 месец, 5-6 месеци, 7-9 месеци, 10-12 месеци, 13-18 месеци, 19-24 месеца, оба пола, оба родитеља |
| **Предлог теме за линковање** |  |
| **Кључне речи**  **(2-3)** | ***Covid 19,*** новорођенче, одојче, подој, мајчино млеко, ризик од инфекције |
| **Референце (2-3)** | Препоруке у овом тексту су изведене из публикација СЗО (привремене смернице је израдила глобална мрежа клиничара СЗО и клиничара који су лечили пацијенте са SARS-ом, MERS-ом и тешким облицима инфлуенце или COVID-a 19. Тамо где смернице СЗО нису доступне, коришћене су Оперативне смерницемећуагенцијске радне групе за храњење одојчади и мале деце у ванредним ситуацијама.  1.Clinical management of severe acute respiratory infection  (SARI) when COVID-19 disease is suspected WHO Interim guidance 13.03.2020  2. Zhu H, Wang L, Fang C, Peng S, Zhang L, Chang G et al. Clinical analysis of 10 neonates born to mothers with 2019-nCoV pneumonia. Transl Pediatr. 2020;9(1):51-60. Epub 2020/03/11. doi: 10.21037/tp.2020.02.06. PubMed PMID: 32154135; PMCID: PMC7036645.  3.Chen H, Guo J, Wang C, Luo F, Yu X, Zhang W et al. Clinical characteristics and intrauterine vertical transmission potential of COVID-19 infection in nine pregnant women: a retrospective review of medical records.  Lancet. 2020;395(10226):809-15. Epub 2020/03/11. doi: 10.1016/S0140-6736(20)30360-3. PubMed PMID: 32151335. |

Тагови: Узраст детета, пол детета, пол родитеља, годишње доба

Узраст детета: 1. месец, 2. месец, 3-4 месеца, 5-6 месеци, 7-9 месеци, 10-12 месеци, 13-18 месеци, 19-24 месеци, 25-36 месеци, 37-48 месеца, 49-60 месеци, 61-72 месеца, сви узрасти